Կոմիտասի անվան կամերային երաժշտության տան գարնանամուտի երեկոները արվեստասերների մտապատկերում շարունակվում են դաջվել Կամերային երաժշտության ազգային կենտրոնում ներառված երգչախմբերի և նվագախմբերի իրարահաջորդ բովանդակալից ելույթներով: Միջազգային համատեղ ծրագրերի շարունակական կենսագործմամբ էլ յուրովի լրացվում է համաշխարհային համերգահարթակ-ներից մատուցվող երաժշտության արդի համապատկերին ինչպես երաժիշտների, այնպես էլ ունկն-դիրների իրազեկվածության բացը: Այս առումով հատկանշական է ռուսական դեկաբրիստական ազատատենչ շարժման ժամանակաշրջանը նորովի վերաիմաստավորող «Մարիա Վոլկոնսկայայի նոթերը» մոնոօպերա-յի բեմականացումը, որի առաջնախաղը կայացավ մարտի 27-ին: